48. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.7321 της 25 Μαΐου/8 Ιουν. 1981  (ΦΕΚ Β' 328) Περί καθορισμού ειδικοτήτων των μετεκπαιδευομένων στα Τμήματα Μετ/σεως της Σ.Τ.Ε. κ.λπ. Έχοντας υπόψη: 1.Τις διατάξεις της παρ.1 του άρθρ.11 του Νόμ. 1077/1980 "περί απασχολήσεως και μετεκπαιδεύσεως μισθωτών Τουριστικών Επιχειρήσεων". 2.Την απόφαση του Διοικητικού Συμβουλίου της Σ.Τ.Ε. που διατυπώθηκε στο από 16.1.1981 πρακτικό του, αποφασίζουμε: Εγκρίνουμε την απόφαση του Διοικητικού Συμβουλίου της Σχολής Τουριστικών Επαγγελμάτων που διατυπώθηκε στο από 11.1.1981 πρακτικό του και έχει ως κατωτέρω: Άρθρ.1.-Αι ειδικότητες αι οποίαι θα διδάσκονται κεχωρισμένως εις τμήματα Μετεκπαιδεύσεως ορίζονται: α)Ξενοδοχειακής ή Εστιατοριακής Τέχνης. β)Μαγειρικής ή Ζαχαροπλαστικής Τέχνης. "Άρθρ.2.-Τα διδακτέα μαθήματα κατά τμήμα μετεκπαίδευσης ορίζονται: Α)Για το Τμήμα Ξενοδοχειακής ή Εστιατοριακής Τέχνης: 1.Ξενοδοχειακή ή Εστιατοριακή τέχνη. 2.Αγγλική ή Γαλλική γλώσσα – Στοιχεία αυτών και επαγγελματική ορολογία. 3.Υγιεινή. 4.Επαγγελματική αγωγή. 5.Τουριστική γεωγραφία. Β)Για το Τμήμα Μαγειρικής ή Ζαχαροπλαστικής Τέχνης: 1.Μαγειρική ή ζαχαροπλαστική Τέχνη. 2.Στοιχεία Ζαχαροπλαστικής ή Στοιχεία Μαγειρικής Τέχνης. 3.Γαλλική γλώσσα – Στοιχεία αυτής και επαγγελματική ορολογία. 4.Επαγγελματική αγωγή. 5.Υγιεινή". Το άρθρ.2 αντικαταστάθηκε ως άνω από την Α 15 975/1233/1-13 Σεπτ. 1988 (ΦΕΚ Β' 672) απόφ. Υπ. Εθν. Οικον. Άρθρ.3.-1.Μετά το πέρας της φοιτήσεως οι μετεκπαιδευόμενοι υποβάλλονται εις εξετάσεις επί της διδαχθείσης ύλης, ενώπιον Επιτροπής οριζομένης υπό του Γενικού Δ/ντού της Σ.Τ.Ε. Αι εξετάσεις είναι γραπταί επί των θεωρητικών μαθημάτων και επί των τεχνικών μαθημάτων και της ξένης γλώσσης γραπταί και προφορικαί ή πρακτικαί. 2.Οι εξεταζόμενοι βαθμολογούνται από του βαθμού 0 μέχρι 20. Σελ. 98,32(δ) Τεύχος 1284 – Σελ. 108 3.Ο τελικός βαθμός των Τεχνικών μαθημάτων και της ξένης γλώσσης εξάγεται εκ του μέσου όρου της γραπτής και προφορικής ή πρακτικής εξετάσεως. 4.Ο τελικός γενικός μέσος όρος βαθμολογίας εξάγεται δια της διαιρέσεως του αθροίσματος των τελικών βαθμών όλων των μαθημάτων δια του αριθμού αυτών. 5.Ο μετεκπαιδευόμενος κρίνεται άξιος Πτυχίου, αν εις τα μαθήματα της Τέχνης και της ξένης γλώσσης λάβη βαθμόν τουλάχιστον 10 δι' έκαστον τούτων και γενικόν Μ.Ο. βαθμολογίας επί των διδαχθέντων μαθημάτων 10 και άνω. 6.Μετεκπαιδευόμενος μη συγκεντρώνουν κατά τας πτυχιακάς εξετάσεις του εις το εδαφ. 5 του παρόντος, βαθμούς εις τα Τεχνικά μαθήματα ή εις την ξένην γλώσσαν, υποβάλλεται εκ νέου εις εξετάσεις επί των μαθημάτων αυτών, εις ημερομηνίαν καθοριζομένην υπό του Γενικού Δ/ντού της Σ.Τ.Ε. και ενώπιον Επιτροπής συνιστωμένης υπό τούτου, εντός 1 έτους από τας πτυχιακάς εξετάσεις. Οι απορριπτόμενοι και εις την β' εξέτασιν επί των μαθημάτων αυτών δεν δικαιούνται να λάβουν Πτυχίον της Σχολής. 18.Β.η.48 Σχολή Τουριστικών Επαγγελμάτων 343 7.Επίσης, οι μη λαβόντες γενικόν μέσον όρον βαθμολογίας 10 και άνω, δύνανται να εξετασθούν εκ νέου, εις όσα μαθήματα επιθυμούν, προς βελτίωσιν της βαθμολογίας των. Η κατά τα ανωτέρω επανεξέτασις λαμβάνει χώραν ενώπιον Επιτροπής συνιστωμένης υπό του Γενικού Διευθυντού και εις ημερομηνίαν καθοριζομένης υπό τούτου, μη δυναμένην όμως να απέχη πέραν του έτους από της ημερομηνίας των πτυχιακών εξετάσεων. Οι εκ δευτέρου μη συγκεντρούντες τον κατά τα ανωτέρω γενικό Μ.Ο. βαθμολογίας δεν δικαιούνται να λάβουν Πτυχίον της Σχολής. 8.Μετεκπαιδευόμενος μη μετασχών εις πτυχιακάς εξετάσεις εις έν ή περισσότερα μαθήματα, εξ αποχρώντος λόγου κρινομένου από του Γενικού Δ/ντού της Σ.Τ.Ε., δύναται, κατόπιν αιτήσεώς του υποβαλλομένης το βραδύτερον εντός τριμήνου από τας πτυχιακάς εξετάσεις, να εξετασθή μεταγενεστέρως εις ημερομηνίαν οριζομένην υπό του Γενικού Διευθυντού της Σ.Τ.Ε. 9.Η διαγωγή των μετεκπαιδευομένων χαρακτηρίζεται ως "Κοσμιωτάτη", "Κοσμία", "Μετρία", "Κακή" και κρίνεται υπό του συνόλου των διδασκόντων στο τμήμα Καθηγητών, υπόψη της συμπεριφοράς την οποίαν επέδειξαν κατά την διάρκειαν της φοιτήσεώς των εις το Τμήμα. 10.Μετεκπειδευόμενος του οποίου η διαγωγή θα χαρακτηρισθή "Κακή" δεν λαμβάνει Πτυχίο της Σχολής. 11.Εις ην περίπτωσιν μετεκπαιδευόμενος ήθελεν υποπέσει εις σοβαρόν πειθαρχικόν παράπτωμα, το σύνολον των Καθηγητών του Τμήματος είναι αρμόδιον να κρίνη αν το παράπτωμα επισύρη απλώς μείωσιν της διαγωγής ή πρότασιν προς το Δ.Σ. της Σ.Τ.Ε., μετά γνώμης της Υπηρεσίας περί της οριστικής απομακρύνσεως από το τμήμα Μετεκπαιδεύσεως του παρεκτραπέντος. Άρθρ.4.-1.Αι απουσίαι των μετεκπαιδευομένων κρίνονται ως δικαιολογημέναι ή αδικαιολόγητοι από τον Γενικόν Διευθυντήν της Σ.Τ.Ε. 2.Το σύνολον των δικαιολογημένων και αδικαιολογήτων απουσιών των μετεκπαιδευομένων δεν δύναται να υπερβή το 1/6 του συνόλου των ωρών διδασκαλίας, άλλως ο μετεκπαιδευόμενος υποχρεούται να επαναλάβη εξ ολοκλήρου τα μαθήματα κατά την αμέσως επομένην σχολικήν περίοδον. 3.Εξ αυτών αι αδικαιολόγητοι απουσίαι δεν δύνανται να υπερβούν το 1/3 του ανωτέρω ορίου, άλλως ο μετεκπαιδευόμενος διαγράφεται εκ του τμήματος. Άρθρ.5.-1.Οι χορηγούμενοι τίτλοι σπουδών είναι οι εξής: α)Πιστοποιητικόν σπουδών. β)Πτυχίον Τμήματος Μετεκπαιδεύσεως. 2.Τα Πιστοποιητικά σπουδών χορηγούνται: α)Εις τους μετεκπαιδευομένους κατά την διάρκειαν της φοιτήσεώς τους. Εις αυτά αναγράφεται ο χρόνος εγγραφής, η διάρκεια φοιτήσεως, το τμήμα εις ο φοιτά ο μετεκπαιδευόμενος ως και παν έτερον στοιχείον προκύπτον εκ της σπουδαστικής καταστάσεως αυτού. β)Εις τους μη αποφοιτούντες εκ του τμήματος. Εις αυτά αναγράφεται ο χρόνος φοιτήσεως και ο λόγος διακοπής αυτής. 3.Εις το Πτυχίον αναγράφεται κεχωρισμένως η βαθμολογία επί εκάστου των διδαχθέντων μαθημάτων, η διαγωγή, η διάρκεια φοιτήσεως και ο γενικός Μ.Ο. βαθμολογίας, του συνόλου των μαθημάτων. 4.Τα Πιστοποιητικά Σπουδών υπογράφονται υπό του Γενικού Δ/ντού της Σχολής. 5.Τα Πτυχία υπογράφονται υπό του Γενικού Δ/ντού της Σχολής και του Προέδρου του Διοικητικού Συμβουλίου αυτής. Άρθρ.6.-"Ο αριθμός των μετεκπαιδευομένων σε κάθε τμήμα δεν μπορεί να είναι μικρότερος των 20 και μεγαλύτερος των 30. Κατ' εξαίρεση, τόσο το κατώτατο όριο των 20 μαθητών, όσο και το ανώτατο όριο των 30 μαθητών μπορεί να αυξομειώνεται μέχρι ποσοστού 20%, εξ αποχρώντος λόγου, κρινομένου, από το Δ/ντή Προϊστάμενο της ΣΤΕ". Το άρθρ.6 αντικαταστάθηκε ως άνω από την 6057/289/12-18 Ιουλ, 1985 (ΦΕΚ Β' 447) απόφ. Υπ. Προεδρίας Κυβερνήσεως. 